مشهور ایسپان رسام سالوادور دالی‌نین مزاری دی. ان.آ تستی اوچون آچیلا‌جاق.
ایسپانیانین پایتختی مادریددکی محکمه‌ده قاضی ماریا دل مار کرسپو، 1904-1989-جی ایللرده یاشایان دونیاجا مشهور سوررئالیست رسام سالوادور دالی‌نین قیزی اولدوغونو ادعا ائدن ماریا پیلار آبل مارتینزین ایجرا ائتدیگی حوقوقی موباریزه سونراسیندا ایسپان صنعتچی‌نین مزاری‌نین دی. ان. آ تستی اوچون آچیلماسینا قرار وئردی .
دالی‌نین بارسئلونانین شمالین‌داکی فیگوراس قصبه‌سین‌دکی دالی تئاتر-موزه‌سین‌دکی مزاری آچیلا‌راق سوموک و یا دیش کیمی قالیق‌لارا توکسیکولوژی انستیتوسوندا دی. ان.آ تستی ائدیله‌جک.
دالی‌نین قیزی اولدوغونو ادعا ائدن پیلار آبل، میراث حاقی طلبیله آوریل 2015-جی ایلده ایسپانیا مالی و اجتماعی ایداره ناظیرلیگی ایله دالی وقفینه قارشی مادرید 11 نؤمره‌لی محکمه‌سینه ادعا آچما مراجعتی ائتمیشدی.
فیگوراسدا 1956-جی ایلده دوغان آبل، آناسی ایله مشهور کاتالان رسامین 1955-جی ایلده قیسا بیرلیکده‌لیک یاشادیغینی و آناسی‌نین اؤزونه بیر چوخ دفعه آتاسی‌نین دالی اولدوغونو سؤیلدیگینی ایره‌لی سورموشدو.
آبل‌ین آتاسی‌نین دالی اولدوغونو اثبات ائتمه‌سی حالیندا ارثی‌نین 25 فایزینی آلماغا حاق قازانا بیله‌جگی، بونون دا 300 میلیون یورودان چوخ بیر میقدارا برابر گلدیگی ادعا ائدیلیر.
